Революци хилале хьалхалерчу литература талламхочо академико В. П. Татищевс Овлуран нана оьрси а, и ша керста а хилла хиларан хьокъехь бина хаам вай бухе биллича, кхеташ хуьлу, Игора Овлурах шен цатешар эша хIунда до а, вукхо гIараваьлла оьрсийн эла йийсарх хьалхаваккха сацам мича бахьаница бо а. Ша В. П. Татищевс цу хьокъехь ишта яздо: «Россин шератептаршкахь цунах (Овлурах. – Ш. А.) Лавер, «половцийн чиновник», аьлла ду, цуьнан нана оьрси хилла. Лавера эле ша цунна вада гIo дийриг хилар хьахийча, важа цунах цкъа хьалха ца тийшира, амма тIаьхьа, шен говрашлелорхочо а, тысяцкис а и шена тешамей, тIах-аьллий хилар дийцича, цуьнца дIаваха резахилира».